Pat Mitchell: Örülök, hogy látlak barátnőm!
Jane Fonda: Szia, Pat! Örülök, hogy beszélhetünk.
PM: Jane, azoknak, akik nem látták volna a lenyűgöző
Fire Drill Fridays
világméretű lefedettségét
és a megmozdulás eddig elért hatását,
beszélj, kérlek, egy kicsit az ötlet eredetéről,
erről a klímaválságra adott rendkívüli válaszról.
JF: Nagyon inspirálóan hatott rám Greta Thunberg svéd tanuló
és a fiatal iskolai klímatüntetők.
Greta azt mondta, ki kell mozdulnunk a komfortzónánkból.
Úgy kell viselkednünk, mintha égne a házunk,
hiszen valóban így is van.
Rendkívül mély benyomással volt rám.
Ezután megtudtam, hogy a klímatudósok közel 100%-a is egyetért ezzel.
Egyetértenek azzal, hogy drasztikus vészhelyzet vár ránk,
amiről csak mi emberek tehetünk.
De azt is mondták,
hogy cselekedni tudunk az ügy érdekében.
Megvan rá az időnk, a megfelelő technológiánk
és eszközeink.
A politikai akaraton kívül minden adott ahhoz,
hogy megfeleljünk a kihívásnak,
és ez hatalmas kihívás.
Van még 11 évünk, többek szerint egy évtizedünk,
és én ekkor azt gondoltam:
"Ó, milyen szerencsés vagyok, hogy egészségesen élhetek
egy olyan évtizedben, amikor tényleg a mi kezünkben van a változás.
Rajtunk áll,
hogy élhető jövőt hagyunk magunk után, vagy sem.
Milyen fantasztikus felelősség nyugszik a vállunkon!
Cselekednünk kell!"
Ha híres vagy,
sok dolgot tehetsz.
Sokkal nagyobb platformod van erre.
Úgy döntöttem, Gretához hasonlóan,
én is kockáztatok,
az amerikai politikai hatalom szívébe, Washington, DC-be költözök,
és a diákokhoz hasonlóan péntekenként tüntetést szervezek.
A diákokkal összedolgozunk.
Ők az én tüntetéseimen szólalnak fel, én pedig az övékén.
A beszédünk után
polgári engedetlenségbe kezdünk, és megkockáztatjuk, hogy letartóztatnak.
A polgári engedetlenség hatásos eszköz,
amely sokszor történelmet írt,
a 60-as évekbeli Egyesült Államokban a polgárjogi mozgalmak alatt,
és természetesen Indiában, Mahatma Gandhi mellett.
Az elején nem tudtam, hogy hatásos lesz-e az egész vagy sem,
de nagyon boldoggá tett az, amit láttam.
PM: Le is tartóztattak emiatt...
igazából többször is,
minimum egy-két estét Washington, DC börtöneiben töltöttél.
Szerintem mindannyian felismerjük a vészhelyzetet és az általad jól kiemelt
egyéni cselekvések fontosságát,
de nem vagyok biztos abban, hogy mind kockára tennénk
az életünk, a karrierünk
és a létünk,
ahogyan azt te is tetted.
Vannak aggályaid ezzel kapcsolatban?
JF: Nos, tudom, hogy nem mindenki tud elmenni a munkahelyéről,
hogy azt tegye, amit én.
Azt viszont el kell mondanom, hogy rengetegen,
nem csak az Egyesült Államokban,
hanem más országokban is szeretnék,
ha náluk is elindulna a Fire Drill Fridays.
A velem együtt letartóztatott,
polgári engedetlenséget elkövető emberek közül
sokan nem csináltak még ilyet,
de jellemformálónak találják.
Az igazság az, hogy rengeteg dolgot tehetünk,
kezdve attól, hogy beszélünk róla,
megosztjuk az érzéseinket és kibeszéljük magunkból azt,
még ha kellemetlen is.
Mondjuk az ünnepi asztalnál,
és lehet, hogy Bob nagybácsi nem fog egyetérteni,
de talán Bob nagybácsi is törődik az unokáival,
és lehet, szereti a madarakat.
Mindig van mód arra,
hogy közelebb hozzuk a klímaválsággal kapcsolatos aggodalmakat.
Természetesen a szavazás nagyon fontos,
a legbátrabb és legmerészebb emberekre kell szavaznunk
a választott képviselőink közül,
mivel a feladat előttünk áll –
az egész világon, de az Egyesült Államokban biztosan
meg kell szabadulnunk a jelenlegi kormánytól,
és igazán bátor embereket kell megválasztanunk,
akik fellépnek az ügy érdekében,
(Taps)
és merész, szükséges intézkedéseket hoznak, mint Franklin Delano Roosevelt
az 1930-as években, a nagy gazdasági világválság idején,
amikor tényleg sokat változtatott az amerikai társadalmon.
Most is erre van szükségünk.
PM: Jane, el kellene magyaráznunk –
mivel sok itt lévő tűnődik rajta – hogy mi magunk mit tehetünk.
Az itt összegyűltek is csatlakozhatnak hozzád Washingtonban?
Érdemes kiemelnünk, hogy nem minden Fire Drill Fridays résztvevőt
veszélyezteti a letartóztatás.
Más dolgokkal is foglalkozol,
pl. jelenleg a washingtoni Greenpeace-nek is tagja vagy.
Magyarázd el, miből áll még a Fire Drill Fridays,
és hogyan vehetünk részt egy polgári engedetlenségben
anélkül, hogy letartóztatnának.
JF: Először is, meg kell próbálnunk csapatban dolgozni.
Tudjátok, egyesíteni kell az erőinket.
Az erő a számokban rejlik.
A számok mögött közösség van,
és az egyik legnehezebb dolog, amivel ma szembesülnünk kell,
hogy ez egy mindenkit érintő válság,
egy olyan korban, ahol a közösség fogalma,
a nép és a közszféra fogalma
elég tudatosan leépült a neoliberalizmus és a konzervativizmus miatt.
Szóval a hasonló gondolkodású emberekkel való kapcsolatteremtés
valamilyen közös cselekedeten belül
vigaszt nyújthat mindannyiunk lelkének.
Ebből rengeteg erőt meríthetünk. Ez a depresszió egy nagyszerű ellenszere.
Derítsük ki,
hogy melyek a közelünkben lévő klímaválsággal foglalkozó szervezetek!
Természetesen a Greenpeace-nek az egész világon vannak csoportjai.
De akár magunk is elkezdhetjük, tarthatunk házi összejöveteleket,
és áthívhatunk embereket, hogy beszéljünk arról, mi történik most.
Találjunk egy olyan cikket, amit mind elolvashatunk és közösen megbeszélhetünk.
Ha a környékünkön fellépnek az éghajlatváltozással szemben,
csatlakozzunk hozzájuk.
Nem kell polgári engedetlenségbe bonyolódni és megkockáztatni,
hogy letartóztatnak,
bár szerintem ez lesz mostantól a normális.
Itt DC-ben a Fire Drill Fridays esetében legalábbis így érezzük.
Az emberek mégis újra vissza akarnak jönni.
Az unokáimat múlt héten tartóztatták le.
Elég jellemformáló élmény volt.
(Nevetés)
Az egyik színész kollégám, Sam Waterston, aki magát centristának vallja,
még soha nem szólalt fel tüntetésen és nem kockáztott meg letartóztatást,
mellettem mégis így lett.
Múlt héten láttam, hogy a Harvard-Yale-meccsen is elvitték.
Küldött egy képet magáról bilincsben,
mondván: "Nézd, mit indítottál el!"
(Nevetés)
Tudod, úgy érzem, a válság azon pontján vagyunk,
amikor az emberek készek megtenni a következő lépést.
Ki akarnak állni az ügy mellett,
ahogyan arra Greta Thunberg is buzdított.
És úgy gondolják, nagyon megéri,
ezért újra ezt akarják tenni.
Úgyhogy azt gondolom, jó dolgot teszünk.
Pár hete találkoztam a Szenátussal (Éghajlatváltozási Munkacsoport),
és azt kérdeztem tőlük:
"Van még valami, amit megtehetünk?
Többet kéne tennünk?"
Erre Ed Markey szenátor így felelt:
"Hadsereget toborzol. Pont erre van szükségünk.
Bővítsd ki!
Kívülről kell nyomást gyakorolnunk."
Szerintem ez az egész világra igaz.
Az embereknek hadsereget kell gyűjteniük az éghajlatért
és a környezetért
az utcákon,
és ha szükséges, a kormányokat kell megszüntetni.
Most Brazíliára gondolok.
Nem engedhetjük, hogy az értékes esőerdőink égjenek!
PM: Ahogy azt már sokszor tetted, Jane,
most is vezetője vagy a változásoknak.
Néhányan, főleg a "Grace and Frankie" rajongók úgy hiszik,
hogy amint visszatérsz,
folytatni fogod a programot.
Tényleg folytatódik majd a Fire Drill Fridays?
JF: Nos, mint már mondtam,
sok érdeklődő van az egész országban,
az emberek kérdezik, elkezdhetik-e ők is.
Tudod, sok olyan híres barátom van,
akik ütemezési okok miatt nem tudtak DC-be jönni,
ezért azon gondolkozunk, Los Angeles-ben is rendezünk egyet.
De egy dolgot le szeretnék szögezni:
Én nem vezetek semmit.
A fiatalok, a diákok azok, akik ezt az egészet vezetik.
Mindig a fiatalok azok, akik elég bátrak ahhoz, hogy fellépjenek,
és ez rendkívül lenyűgöző, mivel sokat kockáztatnak.
Elég bátor dolog kihagyni egy pénteki iskolai napot.
Rossz jegyeket kaphatsz, és magadra haragíthatod a tanárokat.
De ők ennek ellenére is megteszik.
Világszerte több millióan csinálják ezt,
miközben azt mondják:
"Ne hagyjatok egyedül küzdeni minket!
Nem mi csináltuk a problémát. Gyertek, és segítsetek!"
Szóval, nagyik, egyesüljünk!
(Nevetés)
(Taps)
PM: A város, amiben vagy, most még jobban megosztó,
mint eddig valaha volt.
Az itteni
és még számos helyen létező ellentétek
visszatartják közös erőinket, hogy egységesítsük
és használjuk azokat, így te vezetsz minket ebben.
Mi számítana a Fire Drill Fridays számára sikernek?
JF: Nos, egyszerű amerikai állampolgárként tudok csak nyilatkozni.
Siker az lenne,
ha minden államban leállítanák az új fosszilis tüzelőanyagok kutatását,
mivel ha továbbra is fúrnak, kitermelnek és bányásznak,
a probléma csak fokozódik,
és mindegy, mit csinálunk a szélturbinákkal,
napkollektorokkal és egyebekkel,
soha nem fogunk tudni felzárkózni.
Meg kell állítanunk a további terjeszkedést.
A másik dolog,
ha fokozatosan megszüntetnék a fosszilis üzemanyag-kibocsátást,
ügyelve arra, hogy az érintett dolgozókat
szakszervezeti pénzekből átképezzék,
és új szakszervezeti munkát kapjanak.
Rengeteg nagyszerű új munkalehetőség rejlik a Green New Deal-ben,
szélturbinák és napkollektorok építése,
az országban lévő házak modernizálása,
pl. új energiahálózatok lefektetése.
Több millió állás hozható létre,
és többek között ezért is kezdtem bele a mozgósításba.
A Green New Deal biztosítja a kereteket ahhoz,
hogy fenntartható és méltányos módon folytassuk a jövőnket.
Ez óriási reményt ad,
hiszen ha ezt jól csináljuk, azzal mindenki nyer.
Így kell lennie, vagy nem fog működni a dolog,
mert ahhoz, hogy működjön, mindenkinek részt kell vennie benne.
És ahhoz, hogy mindenki részt vegyen ebben,
mindenkinek tudnia kell, miért jó ez neki,
és ebben segít a Green New Deal.
PM: Jane, mint mindig...
(Taps)
mint ahogy már azt sokszor tetted az életedben,
kockáztattál,
és a frontvonalba léptél.
Ez a tapasztalat hozott-e újabb tudást,
az elkötelezettség új szintjét, reményt vagy optimizmust számodra?
JF: Igen, optimistának vallom magam.
Az országunkban élők valóban rettegnek a klímaválságtól,
és szeretnének tenni ellene, de senki nem kérte őket erre.
Csak fel kell szólítanunk őket.
Szervezetté kell válnunk, tudod?
És képesek vagyunk erre!
Ezért nagyon bizakodó vagyok.
Bár visszamegyek dolgozni a Grace and Frankie-n,
a szívem egy része mindig a Fire Drill Fridays-en lesz,
és remélem, folytathatom majd.
Úgy gondolom, tényleg hadsereget kell gyűjtenünk.
A most következő egy igen kritikus év.
A mostani történések nagyon fontosak lesznek!
Biztosra kell mennünk,
főleg aki egészséges,
viszonylag fiatalnak érzi magát,
és van platformja,
amennyire csak teheti, ki kell használnia azt.
Ha valakinek nincs lehetősége erre,
találhat magának más módot a cselekvésre:
beszélhet szomszédokkal, barátokkal,
a családdal,
vagy beléphet egy szervezetbe.
Valahogy így működne ez.
A depresszió elkerülése érdekében pedig legyünk aktívabbak!
PM: Jane, 81 évesen te is ezt képviseled, az biztos,
és szerintem épp most toboroztunk magunknak egy új hadsereget.
(Taps)
Köszönöm szépen, kedves barátom!
Vigyázz magadra!
Köszönjük, amit eddig a bolygóért és még sok minden másért tettél.
JF: Köszönöm, Pat!
PM: Én is köszönöm Jane!
(Taps)